Babelscape/SREDFM huggingface dataset:
Acer Iconia Tab B1-A71

Το Acer Iconia Tab B1-A71 είναι ενας υπολογιστής ταμπλέτα το οποίο κυκλοφόρησε απο την Acer τον Ιανουάριο του 2013 και είναι επίσης γνωστό και ως Acer Iconia Tab B1 ή ως Acer Iconia B1.
Γενικό Αρχείο των Ινδιών

Το Γενικό Αρχείο των Ινδιών (ισπ. Archivo General de Indias IPA-es|arˈtʃiβo xeneˈɾal de ˈindias), είναι ένα αρχαίο κτίριο στη Σεβίλλη της Ισπανίας στο οποίο στεγάζεται μια εξαιρετικά πολύτιμη συλλογή αρχειακών εγγράφων και χαρτών, που αποτυπώνουν την ιστορία της Ισπανικής Αυτοκρατορίας στην Αμερική και στις Φιλιππίνες. Το κτίριο ήταν το "Εμπορικό Επιμελητήριο" (Casa Lonja de Mercaderes) μέχρι το 1785 και αποτελεί ένα ασυνήθιστο παράδειγμα γαλήνιας αρχιτεκτονικής και αρχιτεκτονικής Italianate, της αρχιτεκτονικής αναγέννησης, του σχεδιαστή Χουαν ντε Χερέρα. Το ίδιο το κτίριο και τα αρχεία μέσα σε αυτό καταχωρήθηκαν το 1987 στα Μνημεία Παγκόσμιας Κληρονομιάς της UNESCO.
Μεταμόρφωση του Σωτήρος

*
Η Μεταμόρφωση του Σωτήρος σε εικόνα του 1600, [[Μουσείο Μπενάκη]].
Η Μεταμόρφωση του Σωτήρος είναι γεγονός από τη ζωή του Ιησού Χριστού, κατά το οποίο ο Χριστός, ύστερα από ανάβαση στο όρος Θαβώρ μαζί με τους μαθητές του Πέτρο, Ιωάννη και Ιάκωβο, μεταμορφώθηκε και φωτοβολούσε με δόξα. Περιγράφεται στα Συνοπτικά Ευαγγέλια (Ματθαίος 17:1-8, Μάρκος 9:2-8, Λουκάς 9:28-36), ενώ αναφέρεται και στην Β΄ Επιστολή Πέτρου (1:16-18). Επίσης, θεωρείται ότι η αρχή του Κατά Ιωάννη Ευαγγελίου αναφέρεται σε αυτή.

Σύμφωνα με αυτές τις αναφορές, ο Ιησούς μαζί με τρεις από τους αποστόλους, τον Πέτρο, τον Ιάκωβο και τον Ιωάννη, ανέβηκαν σε ένα βουνό (το όρος της Μεταμορφώσεως, το οποίο παραδοσιακά αναγνωρίζεται ως το όρος Θαβώρ) για προσευχή. Εκεί οι τρεις απόστολοι έκατσαν να ξεκουραστούν και κοιμήθηκαν. Όταν ξύπνησαν είδαν τον Ιησού να φωτοβολεί με λαμπρό φως και τα ρούχα του είχαν γίνει λευκά. Μαζί του βρίσκονταν και συνομιλούσαν δύο άντρες, ο Μωυσής και ο Προφήτης Ηλίας. Στη συνέχεια τους κάλυψε νέφος και ακούστηκε μια φωνή από τον ουρανό να αναφέρει «Οὗτος ἐστὶν ὁ υἱός μου ὁ ἀγαπητός· αὐτοῦ ἀκούετε», δηλαδή αυτός είναι ο γιος μου, να τον ακούτε.

Η Μεταμόρφωση του Σωτήρος τιμάται σε πολλές χριστιανικές εκκλησίες ως σημαντική δεσποτική γιορτή. Στην ορθόδοξη εκκλησία τιμάται στις 6 Αυγούστου κάθε χρόνου.
I'm a Rebel

I'm a Rebel είναι ο τίτλος του δεύτερου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 2 Ιουνίου του 1980 μέσω της δισκογραφικής εταιρείας "Brain Metronome GmbH Records".

Το ομώνυμο τραγούδι είναι δημιουργία του Άλεξ Γιανγκ, μεγαλύτερου αδελφού των Άνγκους και Μάλκολμ Γιανγκ των AC/DC. Ο Γιανγκ αναγράφεται με το ψευδώνυμο "Τζορτζ Αλεξάντερ" και συνεργάστηκε με τον παραγωγό του συγκροτήματος, Ντιρκ Στέφενς, δίνοντας τους το κομμάτι με σκοπό να ηχογραφήσουν ένα εμπορικά επιτυχημένο σινγκλ. Το ""I'm a Rebel" αποτέλεσε και το πρώτο βίντεο κλιπ του συγκροτήματος.

Αυτός ήταν ο πρώτος τους δίσκος με τον Στέφαν Κάουφμαν στα τύμπανα, ενώ ο μπασίστας Πέτερ Μπάλτες, ανέλαβε τα κύρια φωνητικά στα τραγούδια "No Time to Lose" και "The King"".

Tο άλμπουμ κυκλοφόρησε στην Μεγάλη Βρετανία μέσω της "Logo Records" και στην Βόρεια Αμερική μέσω της "Passport".
Πέτρος Αλκυόνιος

Ο Πέτρος Αλκυόνιος (Pietro Alcionio ή Petrus Alcyonius, περ. 1487 – 1527) ήταν Ιταλός ουμανιστής και κλασικιστής λόγιος από τη Βενετία, υπό την προστασία του Πάπα Κλήμεντα Ζ΄. Είναι γνωστός ως ο μεταφραστής του Αριστοτέλη στα λατινικά. Τραυματίστηκε στη διάρκεια της Λεηλασίας της Ρώμης (1527) και πέθανε αργότερα τον ίδιο χρόνο.
Λευκή Α΄ της Ναβάρρας

Η Λευκή Α΄ της Ναβάρρας ("Blanca I de Navarra", 1385 - 1 Απριλίου 1441) βασίλισσα της Ναβάρρας (1425 - 1441) και αντιβασίλισσα της Σικελίας (1404 - 1405 και 1408 - 1415) ήταν δεύτερη κόρη και διάδοχος του Καρόλου Γ΄ της Ναβάρρας και της Ελεονώρας της Καστίλης. Έγινε διάδοχος του θρόνου της Ναβάρρας μετά τον πρόωρο θάνατο της μεγαλύτερης αδελφής της Ιωάννας (1413). 

Η Λευκή παντρεύτηκε σε πρώτο γάμο στις 26 Δεκεμβρίου 1402 τον Μαρτίνο Α΄ της Σικελίας ,η νύφη ήταν 15 ετών και ο γαμπρός 21. Διετέλεσε αντιβασίλισσα της Σικελίας κατά την διάρκεια της απουσίας του συζύγου της στην Αραγωνία (1404 - 1405) και αντιβασίλισσα την Σικελίας κατά την περίοδο απουσίας του συζύγου της στην Σαρδηνία (1408 - 1409). Ο σύζυγος της πέθανε στις 25 Ιουλίου 1409 και τον διαδέχθηκε ο πατέρας του Μαρτίνος της Αραγωνίας, ο πεθερός της επέτρεψε στην Λευκή να είναι αντιβασίλισσα της Σικελίας μέχρι τον δικό του θάνατο τον επόμενο χρόνο. Έγινε εξαιρετικά δημοφιλής στην Σικελία σαν αντιβασίλισσα σε βαθμό που ο Βερνάρδος Καμπρέρα έκανε ανεπιτυχή προσπάθεια να την παντρέψει με τον Νικολά Περάλτα απόγονο του Σικελικού βασιλικού Οίκου με στόχο να γίνουν νέοι βασιλείς της Σικελίας. Η Λευκή έχασε την αντιβασιλεία όταν η Σικελία προσαρτήθηκε στην Αραγωνία τον Νοέμβριο του 1415 και επέστρεψε στην Ναβάρρα.
Κλαούντιο Τζεντίλε

Ο Κλαούντιο Τζεντίλε (γεν. Τρίπολη Λιβύης, 27 Σεπτεμβρίου 1953) είναι Ιταλός παλαίμαχος πρώην διεθνής ποδοσφαιριστής που αγωνιζόταν σαν αμυντικός και νυν προπονητής ποδοσφαίρου. Αποτέλεσε στέλεχος της Γιουβέντους επί 11 συνεχόμενα χρόνια και μέλος της Εθνικής Ομάδας της Ιταλίας που κατέκτησε το Παγκόσμιο Κύπελλο του 1982. Διακρινόταν για το δυνατό, γρήγορο κι αποτελεσματικό του παιχνίδι αλλά και τον συχνά τραχύ, έως και αντιαθλητικό τρόπο που αντιμετώπιζε τους προσωπικούς του αντιπάλους, ένας εκ των οποίων υπήρξε ο Ντιέγκο Μαραντόνα
BBC Μπέρμιγχαμ

250px|right|thumb|Το Γραμματοκιβώτιο (The Mailbox) τη νύχτα
250px|right|thumb|Ο δημόσιος χόρος του BBC Μπέρμιγχαμ, ο οποίος βρίσκεται τον 7ο όροφο

Το BBC Μπέρμιγχαμ (αγγ.: BBC Birmingham) είναι ένα από τα παλαιότερα περιφερειακά παρακλάδια του BBC, που βρίσκεται στο Μπέρμιγχαμ. Ήταν η πρώτη περιοχή έξω από το Λονδίνο, η οποία ξεκίνησε την εκπομπή ραδιοφωνικών (1922) και τηλεοπτικών εκπομπών (1949). Η τηλεοπτική εκπομπή έγινε από τον "Σάτον Κόλντφιλντ". Για πολλά χρόνια, το BBC Μπέρμιγχαμ έδρευε στο Pebble Mill Studios, αλλά το 2004 μετακόμισε στις ολοκαίνουργιες εγκαταστάσεις με την ονομασία "Γραμματοκιβώτιο" (The Maιlbox) στο κέντρο της πόλης. Το Pebble Mill έκτοτε έχει κατεδαφιστεί για να χτιστεί ένα επιστημονικό πάρκο, όμως είναι άδειο από το 2013.

Το Pebble Mill at One, ένα απογευματινό σόου, έπαιζε για πολλά χρόνια -από το 1973-1986 στο BBC One- με αρκετά μακρόχρονoυς παρουσιαστές, συμπεριλαμβανομένου του Άλαν Τίτσμαρς, και έθεσε το προφίλ των στούντιο Pebble Mill σχεδόν με την ιδιότητα του εθνικού οργάνου. To Μπέρμιγχαμ είναι το σπίτι του BBC Midlands Today (τηλεόραση) και του BBC WM (ραδιόφωνο).

Το BBC Μπέρμιγχαμ δεν πρέπει να συγχέεται με το BBC Μίντλαντς, η οποία εδρεύει επίσης στο Γραμματοκιβώτιο. Το BBC Μπέρμιγχαμ είναι το όνομα του "Network Productions Centre", το οποίο βρίσκεται στο κέντρο του Μπέρμιγχαμ και εκπέμπει προγράμματα δικτύου λήψης για την τηλεόραση και το ραδιόφωνο. Το BBC Μίντλαντς είναι η περιφερειακή λειτουργία με ειδήσεις, τρέχουσες υποθέσεις και άλλα περιφερειακά προγράμματα.

Μερικά τμήματα στο εσωτερικό του BBC Μπέρμιγχαμ, όπως ο πραγματικός προγραμματισμός, υπήρξαν αντικείμενο επανεξέτασης, ως μέρος μιας ευρύτερης διαδικασίας αναδιάρθρωσης. Μεγάλο μέρος της πραγματικής υπηρεσίας, καθιστώντας τα προγράμματα όπως το Countryfile, έχουν μετακινηθεί είτε στο Μπρίστολ, είτε στο Σάλφορντ είτε σε άλλα γραφεία του BBC.
Λουίτζι Ρούσολο

Ο Λουίτζι Ρούσολο ("Luigi Russolo", 30 Απριλίου 1885 – 4 Φεβρουαρίου 1947) ήταν Ιταλός ζωγράφος, συνθέτης και κεντρική φυσιογνωμία του κινήματος του φουτουρισμού που αναπτύχθηκε στις αρχές του 20ού αιώνα. Γεννήθηκε στο Πορτογκρουάρο της Ιταλίας και ήταν μια από τις ηγετικές φυσιογνωμίες της αβάν-γκαρντ. Πέθανε στην Μποττανούτσο της Ιταλίας σε ηλικία 63 ετών.
Φράνκι Μπανάλι

Ο Φράνκι Μπανάλι (αγγλ. "Frankie Banali") ήταν

Αμερικανό-Κουβανός ντράμερ της hard rock και heavy metal μουσικής σκηνής, γνωστός για την συμμετοχή του στα συγκροτήματα των Quiet Riot και W.A.S.P..
G-14

Η G-14 ήταν οργάνωση των ευρωπαϊκών ποδοσφαιρικών συλλόγων που υπήρχε το διάστημα μεταξύ 2000 και 2008, και αποτελούνταν αρχικά από 14 ομάδες, αργότερα επεκτάθηκε σε 18. Διαλύθηκε το 2008 και αντικαταστάθηκε από την Ομοσπονδία Ευρωπαϊκών Συλλόγων (ECA) που εκπροσωπεί πάνω από 100 σωματεία, σε μία συμφωνία που επετεύχθη με τη FIFA.
Μεθκίτα της Κόρδοβας

Το τέμενος-Καθεδρικός της Κόρδοβας (ισπανικά: "Mezquita–catedral de Córdoba"), γνωστό και ως Μεθκίτα της Κόρδοβας (ισπανικά: "Mezquita de Córdoba") και εκκλησιαστικά ως Καθεδρικός ναός της Παναγίας της Ανάληψης (ισπανικά: "Catedral de Nuestra Señora de la Asunción") είναι καθολικός χριστιανικός ναός της αρχιεπισκοπής της Κόρδοβας αφιερωμένος στην Ανάληψη της Θεοτόκου και βρίσκεται στην πόλη Κόρδοβα, στην Ανδαλουσία της Ισπανίας. Αρχικά ήταν μια καθολική χριστιανική εκκλησία η οποία κατασκευάστηκε από τους Βησιγότθους, αν και στη συνέχεια μετατράπηκε σε ισλαμικό τέμενος κατά τη διάρκεια του Μεσαίωνα. Μετά τη Ρεκονκίστα, μετατράπηκε σε καθολικό ναό άλλη μία φορά. Το κτίριο θεωρείται ως ένα από τα πιο ολοκληρωμένα μνημεία της μαυριτανικής αρχιτεκτονικής. Από τις αρχές της δεκαετίας του 2000, οι Ισπανοί Μουσουλμάνοι πιέζουν της Ρωμαιοκαθολική Εκκλησία να τους επιτρέψει να προσευχηθούν στο ναό. Αυτό το μουσουλμανικό αίτημα έχει απορριφθεί αρκετές φορές, τόσο από τις εκκλησιαστικές αρχές της Ισπανίας όσο και από το ίδιο το Βατικανό.

Το 1984 καταχωρήθηκε ως Μνημείο Παγκόσμιας Κληρονομιάς της UNESCO και μια δεκαετία αργότερα ο χαρακτηρισμός αυτός επεκτάθηκε ώστε να συμπεριλαμβάνει μεγάλο μέρος του ιστορικού κέντρου της Κόρδοβας.
The Legacy

The Legacy είναι ο τίτλος του πρώτου στούντιο άλμπουμ του αμερικάνικου thrash metal συγκροτήματος Testament, το οποίο κυκλοφόρησε στις 21 Απριλίου του 1987 μέσω της δισκογραφικής εταιρείας "Atlantic Records".
Αυτός ήταν ο μοναδικός δίσκος του συγκροτήματος που περιελάμβανε τραγούδια στων οποίων την σύνθεση συμμετείχε ο Στηβ Σόουζα, ο οποίος αποχώρησε πριν τις ηχογραφήσεις για να γίνει μέλος των Exodus, δίνοντας την θέση του στον Τσακ Μπίλι. Η ηχογράφηση του άλμπουμ πραγματοποιήθηκε στα "Pyramid Sounds Studios" της Νέας Υόρκης με παραγωγό τον Άλεξ Περιάλας.
Τρία χρόνια μετά την κυκλοφορία του, ο δίσκος είχε πουλήσει 150.000 αντίτυπα στις Ηνωμένες Πολιτείες.
Η στιχουργική του άλμπουμ έχει να κάνει με θέματα όπως ο αποκρυφισμός (""Alone in the Dark"), η μαγεία ("The Haunting"), ο πόλεμος ("Burnt Offerings") και η παγκόσμια καταστροφή ("Apocalyptic City"").
Οι κριτικές για τον δίσκο ήταν θετικές, με το "Allmusic" να του δίνει 4,5 αστέρια με άριστα τα πέντε, το "Sputnik Music" μέσο όρο βαθμολογιών 4,2 / 5 και το "Metal Archives" 92%.
Ναυμαχία της Αγκάλης

Η Ναυμαχία της Αγκάλης ήταν ένα επεισόδιο του 8ετούς Εθνικοαπελευθερωτικού Αγώνα των Ελλήνων (1821 - 1829) το οποίο αποτέλεσε την βασικότερη αιτία για την τελική ήττα των Τουρκο-Αιγυπτιακών ναυτικών δυνάμεων, η οποία συνετελέσθη στο Ναυαρίνο. Έλαβε χώρα τις πρώτες πρωϊνές ώρες της 17 Σεπτεμβρίου του 1827 στη δυτική πλευρά του Κόλπου της Αγκάλης, στην περιοχή της Ιτέας που τότε ονομαζόταν "Σκάλα Σαλώνων". Στη ναυμαχία συγκρούστηκαν εννέα πλοία των Οθωμανών με έξι πλοία μιας ελληνοβρετανικής μοίρας, υπό την ηγεσία του Άγγλου ναυάρχου Frank Abney Hastings (ελληνιστί "Φραγκίσκου Άστυγξ").
Ιστορικό κέντρο της Κόρδοβας

Το Ιστορικό κέντρο της Κόρδοβας στην Ισπανία, είναι το μεγαλύτερο ιστορικό κέντρο της Ευρώπης. Το 1984 καταχωρήθηκε ως Μνημείο Παγκόσμιας Κληρονομιάς της UNESCO το Τέμενος-Καθεδρικός της Κόρδοβας (γνωστό ως «Μεθκίτα») και μια δεκαετία αργότερα επεκτάθηκε ώστε να συμπεριλαμβάνει και ένα μεγάλο μέρος της παλιάς πόλης. Περιλαμβάνει εκτός από την Μεθκίτα της Κόρδοβας, τη Ρωμαϊκή Γέφυρα, το Αλκαζάρ των Χριστιανών Μοναρχών, το επισκοπικό παλάτι, αρκετές εκκλησίες και εκκλησάκια, την συναγωγή, τον ρωμαϊκό ναό και αρκετά ακόμη μνημεία.
Πύργος του Ηρακλή

Ο Πύργος του Ηρακλή (ισπανικά και γαλικιανά: "Torre de Hércules") είναι αρχαίος ρωμαϊκός φάρος σε μία χερσόνησο περίπου 2,4 χιλιόμετρα από το κέντρο της Α Κορούνια, Γαλικία, στη βορειοδυτικά Ισπανία. Μέχρι τον 20ό αιώνα, ο πύργος μόνος του ήταν γνωστός ως «Farum Brigantium». Η λατινική λέξη «farum» προέρχεται από την ελληνική λέξη φάρος, η οποία περιέγραφε τον Φάρο της Αλεξάνδρειας. Η κατασκευή έχει ύψος 55 μέτρα και βλέπει τις ακτές της Ισπανίας στον βόρειο Ατλαντικό. Η κατασκευή, σχεδόν 1.900 χρόνια μέτρα και αποκατεστημένη το 1791, είναι ο παλαιότερος ρωμαϊκός φάρος που χρησιμοποιείται σήμερα. Υπάρχει ένας κήπος με αγάλματα τα οποία έχουν φιλοτεχνηθεί από τον Πάμπλο Σερράνο και τον Φρανθίσκο Λέιρο.

Ο Πύργος του Ηρακλή είναι Εθνικό Μνημείο της Ισπανίας, και από τις 27 Ιουνίου 2009, έχει χαρακτηριστεί από την UNESCO Μνημείο Παγκόσμιας Κληρονομιάς. Είναι ο δεύτερος ψηλότερος φάρος στην Ισπανία, μετά τον Φάρο της Τσιπιόνα.
Electric Ladyland

Electric Ladyland είναι ο τίτλος του τρίτου στούντιο άλμπουμ του ροκ συγκροτήματος Jimi Hendrix Experience, το οποίο κυκλοφόρησε σε μορφή δίσκου βινυλίου στις 16 Οκτωβρίου του 1968 μέσω της δισκογραφικής εταιρείας "Track Records" στην Ευρώπη και της "Reprise Records" στην Αμερική.
Ολλανδικό πρωτάθλημα ποδοσφαίρου ανδρών 2003-04

Το Ολλανδικό πρωτάθλημα ποδοσφαίρου ανδρών 2003-04 ή αλλιώς το Ερεντιβίζιε 2003-04 ήταν το 48ο πρωτάθλημα Ερεντιβίζιε. Ξεκίνησε στις 15 Αυγούστου 2003 και ολοκληρώθηκε στις 16 Μαΐου 2004.

Πρωταθλητής αναδείχθηκε ο Άγιαξ για 29η φορά στην ιστορία του, ενώ υποβιβάστηκαν στην Εέρστε Ντιβίζιε οι Φόλενταμ, Τσβόλε. Την είσοδο στο Τσάμπιονς Λιγκ 2004-05 κέρδισαν οι Άγιαξ και Αϊντχόφεν, στο Κύπελλο ΟΥΕΦΑ 2004-2005 οι Φέγενορντ, Χέρενφεν, Άλκμααρ και Ουτρέχτη (μέσω του κυπέλλου Ολλανδίας), ενώ στο Κύπελλο Ιντερτότο οι Ρόντα και Ν.Ε.Κ.
Τσαγγάρης Πελενδρίου

Ο Αθλητικός Όμιλος Τσαγγάρης Πελενδρίου ήταν κυπριακή ποδοσφαιρική ομάδα με έδρα το Πελένδρι της επαρχίας Λεμεσού. Η ομάδα έχει συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Έδρα της ομάδας είναι το Κοινοτικό Στάδιο Πελενδρίου. Χρώματα έχει το μπλε και το άσπρο.
Far Cry 4

Το Far Cry 4 είναι βιντεοπαιχνίδι δράσης περιπέτειας και βολών πρώτου προσώπου που αναπτύχθηκε από την Ubisoft Montreal και δημοσιεύθηκε από την Ubisoft για το PlayStation 3, PlayStation 4, Xbox 360 και το Xbox One και των Microsoft Windows. Είναι το τέταρτο παιχνίδι της σειράς "Far Cry". Το παιχνίδι κυκλοφόρησε στη Βόρεια Αμερική, την Αυστραλία και την Ευρώπη στις 18 Νοεμβρίου του 2014, και στις 22 Ιανουαρίου του 2015 στην Ιαπωνία.
Darkthrone

Οι Darkthrone είναι ένα νορβηγικό metal συγκρότημα, το οποίο σχηματίστηκε το 1986 στο Κόλμποτν. Το συγκρότημα είχε υιοθετήσει αρχικά το death metal ύφος, πριν αλλάξει το 1991 προς το νορβηγικό black metal. Από το 2006 και έπειτα, έχουν υιοθετήσει στοιχεία πανκ και παραδοσιακού χέβι μέταλ στο ύφος των Motörhead.
Γαλαξιακό κέντρο

thumb|Σε αυτό το βίντεο φαίνονται τα κεντρικά σημεία του γαλαξία μας με κοινά τηλεσκόπια και με τηλεσκόπια ευαίσθητα στην υπέρυθρη ακτινοβολία.
thumb|Προσομοίωση ενός γαλαξία σαν του δικου μας, δηλ. ραβδωτού σπειροειδούς.

Το Γαλαξιακό κέντρο είναι το κέντρο περιστροφής του Γαλαξία μας και θεωρείται ότι βρίσκεται σε απόσταση περίπου 27 χ.ε.φ. (27 χιλιάδων ετών φωτός, ~27±1 kly), προς την κατεύθυνση του Τοξότη και του Σκορπιού. Υπάρχουν στοιχεία ότι εκεί κοντά βρίσκεται μία τεράστια Μαύρη τρύπα. Οι συντεταγμένες του κέντρου ορίστηκαν για πρώτη φορά το 1918 αλλά έκτοτε υπολογίστηκαν ξανά με ποικίλους τρόπους (γεωμετρικούς, ακτινοβολίες κ.α.), χωρίς κανείς όμως να θεωρείται εντελώς ακριβής.
Στετ Χάουλαντ

Ο Στετ Χάουλαντ (αγγλ. "Stet Howland") είναι Αμερικανός ντράμερ της hard rock και heavy metal μουσικής σκηνής και καθηγητής τυμπάνων, γνωστός για την συμμετοχή του στο συγκρότημα των W.A.S.P..
Βουλγαρική Αγροτική Εθνική Ένωση

Η Βουλγαρική Αγροτική Εθνική Ένωση ("βουλγαρικά : Български земеделски народен съюз"), αναφέρεται και με τη ονομασία "Αγροτικό κόμμα", είναι πολιτικό, αριστερό, κόμμα της Βουλγαρίας. Έμβλημα του κόμματος είναι ένα τετράφυλλο τριφύλλι και χρώματα το πορτοκαλί και το πράσινο.

Ιδρύθηκε το 1899 σαν κόμμα αγροτών και ήταν το κυβερνών κόμμα από το 1919 έως το 1923. Το 1923 το κόμμα διασπάστηκε σε δύο πτέρυγες όπου η αριστερή από το 1947 συντάχτηκε με το Κομμουνιστικό Κόμμα Βουλγαρίας και ήταν τα μοναδικά κόμματα που υπήρχαν κατά την κομουνιστική διακυβέρνηση της χώρας έως το 1989. Η δράση του κόμματος είχε απαγορευτεί την περίοδο 1934-1944. Από την πτώση του κομμουνιστικού καθεστώτος το 1989 συνεχίζει τη δράση του ως ανεξάρτητο κόμμα.
Στέφαν Λεβέν

Ο Κιελ Στέφαν Λεβέν (σουηδ. "Kjell Stefan Löfven") είναι Σουηδός πολιτικός και πρωθυπουργός της χώρας από τις 3 Οκτωβρίου 2014. Είναι, επίσης, ηγέτης του Σουηδικού Σοσιαλδημοκρατικού Κόμματος από τις 27 Ιανουαρίου 2012.

Ο Λεβέν εργάστηκε ως οξυγονοκολλητής προτού γίνει ενεργός συνδικαλιστής, ενώ έγινε πρόεδρος του ισχυρού συνδικάτου IF Metall.

Ο Λεβέν οδήγησε το Σοσιαλδημοκρατικό Κόμμα στη νίκη στις εκλογές του 2014 συγεντρώνοντας το 31% των ψήφων. Ύστερα από τις εκλογές, σχηματίστηκε κυβέρνηση συνεργασίας του Σοσιαλδημοκρατικού Κόμματος με το Πράσινο Κόμμα.
Αραβική καμήλα

Η Αραβική καμήλα (ή Καμήλα η δρομάδα ή απλώς Δρομάδα) είναι αρτιοδάκτυλο θηλαστικό της οικογενείας των Καμηλιδών. Η επιστημονική ονομασία του είδους είναι "Camelus dromedarius" και αποτελείται -σχεδόν αποκλειστικά- από εξημερωμένα άτομα, τα οποία απαντούν στην Αφρική, την Ασία και την Αυστραλία. 

Τα ιδιαίτερα μορφολογικά και φυσιολογικά χαρακτηριστικά της Αραβικής καμήλας είχαν αποτελέσει, ανέκαθεν, αντικείμενο πολυετών ερευνών. Σήμερα, εκτός από κάποιους πληθυσμούς που εισήχθησαν στην Αυστραλία και διαβιούν σε άγρια κατάσταση, η αραβική καμήλα είναι το κατ΄εξοχήν εξημερωμένο "ζώο εργασίας και φορτίου" σε εκτεταμένες περιοχές ανά την υφήλιο και, ακόμη και αν θεωρηθεί ότι υπάρχουν πολλά άλλα ζώα επιφορτισμένα με αυτά τα καθήκοντα, ουδέν εξ αυτών διαθέτει την ικανότητα να επιβιώνει στις σκληρές συνθήκες των ερημικών οικοσυστημάτων στα οποία αυτή απαντά.
Επιτροπή Ποδοσφαίρου Βορείων Νήσων

Η Επιτροπή Ποδοσφαίρου Βορείων Νήσων (γαλλικά: "Comité de football des Îles du Nord", CFIN) είναι μία ένωση ποδοσφαιρικών σωματείων των νησιών Αγίου Μαρτίνου και Αγίου Βαρθολομαίου. Ιδρύθηκε το 1999.
Ποδοσφαιρική Ομοσπονδία Αγίου Μαρτίνου

Η Ποδοσφαιρική Ομοσπονδία Αγίου Μαρτίνου (ολλανδικά: "Sint Maarten Soccer Association, SMSA"), αποτελεί την ανώτατη ποδοσφαιρική αρχή στη Χώρα του Αγίου Μαρτίνου.

Η SMSA ιδρύθηκε το 1979 και δεν αποτελεί μέλος της FIFA, αλλά είναι μέλος της CONCACAF από το 1998. Η SMSA διοργανώνει το Πρωτάθλημα του Αγίου Μαρτίνου και είναι υπεύθυνη για την οργάνωση και λειτουργία των εθνικών ομάδων ποδοσφαίρου του Αγίου Μαρτίνου.
Φρούριο Χοενσάλτσμπουργκ

Το Φρούριο Χοενσάλτσμπουργκ (, κυριολεκτική εννοιολογική μετάφραση "Φρούριο υψώματος του Σάλτσμπουργκ") βρίσκεται στην κορυφή του Φέστουνγκσμπεργκ, ενός μικρού λόφου στην αυστριακή πόλη του Σάλτσμπουργκ και αποτελεί σύμβολο της πόλης. Χτισμένο κατόπιν σχετικής πρωτοβουλίας των Πριγκίπων-Αρχιεπισκόπων του Σάλτσμπουργκ με μήκος 250 μέτρων και πλάτος 150 μέτρων, είναι ένα από τα μεγαλύτερα μεσαιωνικά κάστρα της Ευρώπης.
Πάπυρος του Μιλάνου

Ο Πάπυρος του Μιλάνου (αναφερόμενος επίσημα P. Mil. Vogl. VIII 309) είναι πάπυρος του τέλους του 3ου - αρχών του 2ου αιώνα που βρέθηκε στην Αίγυπτο. Περιέχει πάνω από 600 γραμμές με 112 επιγράμματα, από τα οποία δυο ο Ιωάννης Τζέτζης απέδιδε στον Ποσείδιππο. Τα επιγράμματα του παπύρου θεωρούνται ότι ήταν όλα (ή τα περισσότερα) του Ποσειδίππου.

Ο πάπυρος αγοράστηκε από το Πανεπιστήμιο του Μιλάνου το 1992 και το περιεχόμενό του εκδόθηκε για πρώτη φορά το 2001, από τον Guido Bastianini, τον Claudio Gallazzi και τον Colin Austin.

Τα επιγράμματα του παπύρου του Μιλάνου είναι η τελευταία προσθήκη στο σώμα κειμένων της Ελληνικής Ανθολογίας και χαρακτηρίζεται ως το σημαντικότερο εύρημα Ελληνιστικής λογοτεχνίας του 20ου αιώνα.
Βουλγαρικό Σοσιαλδημοκρατικό Εργατικό κόμμα (Ευρείς Σοσιαλιστές)

Το Βουλγαρικό Σοσιαλδημοκρατικό Εργατικό κόμμα (Ευρείς Σοσιαλιστές) ("βουλγαρικά : Българска работническа социалдемократическа партия (широки социалисти)") ήταν ένα ρεφορμιστικό σοσιαλιστικό πολιτικό κόμμα στη Βουλγαρία. Το κόμμα προέκυψε από διαίρεση στο Δέκατο συνέδριο του κόμματος του βουλγαρικού Σοσιαλδημοκρατικού Εργατικού κόμματος που πραγματοποιήθηκε το 1903 (η άλλη παράταξη ήταν το Βουλγαρικό Σοσιαλδημοκρατικό Εργατικό κόμμα (Στενοί Σοσιαλιστές)). Η παράταξη «Ευρεία Σοσιαλιστική» είχε εμφανιστεί στο εσωτερικό του κόμματος γύρω στο 1900, όταν ο Γιάνκο Σάκαζοφ είχε εκδώσει το περιοδικό "Obshto delo" (μτφ : «Κοινή Δράση»). Η παράταξη ήταν ανάλογη με τους μενσεβίκους στο Ρωσικού Σοσιαλδημοκρατικού Εργατικού κόμματος και τάχθηκε υπέρ μιας ευρείας κοινωνικής βάσης του κόμματος και ευρείες συμμαχίες.

Το 1909, η Σοσιαλδημοκρατική Ένωση, η προλεταριακή, του Ντιμιτάρ Μπλαγκόεφ συγχωνεύθηκε με μια ομάδα που είχε εκδιωχθεί από τους στενούς Σοσιαλιστές. Η ομαδοποίηση αυτή θα λειτουργήσει ως αριστερή τάση στο εσωτερικό του Σοσιαλιστικού κόμματος για τα επόμενα χρόνια.

Το κόμμα χωρίστηκε σε τρεις παρατάξεις, τη δεξιά, κέντρο και αριστερά. Τα μέλη της είχαν μικτό κοινωνικό υπόβαθρο. Από το 1910 οι εργαζόμενοι αποτελούσαν περίπου το 35% των κομματικών μελών. Οι αγρότες απουσιάζουν από τις τάξεις του κόμματος.

Το κόμμα δημοσίευε την καθημερινή εφημερίδα "Narod" μεταξύ 1911 και 1934. Η παράταξη δεξιάς τάσης στο εσωτερικό του κόμματος δημοσίευε δική της εφημερίδα τη "Epoha" μεταξύ 1923 και 1925 Η "Σοσιαλιστική νεολαία της Ευρωπαϊκής Ένωσης" ήταν η πτέρυγα νεολαίας του κόμματος. Οι Ενώσεις Ελεύθερων συναλλαγών ήταν πολιτικά κοντά στο κόμμα.

Το κόμμα ήταν μέλος της Εργασίας και της Σοσιαλιστικής Διεθνούς τη περίοδο 1923-1940. Εκπροσωπήθηκε από τον Σακάζοφ στο LSI Executive σε όλη τη διάρκεια της ύπαρξης της Διεθνούς, μέχρι τον Αύγουστο του 1925 ο Σακάζοφ ήταν από κοινού με τον Γιουγκοσλάβο σοσιαλιστή ηγέτη Ζίβκο Τοπάλοβιτς.

Το 1948 το κόμμα συγχωνεύθηκε στο Βουλγαρικό Κομμουνιστικό Κόμμα (ήταν η εξέλιξη των Στενών Σοσιαλιστών). Η συγχώνευση ξεκίνησε τον Ιούνιο του 1948 και ολοκληρώθηκε το Δεκέμβριο του 1948.

Η ιστοριογραφία στην Σοσιαλιστική Βουλγαρία υποβάθμισε τους ευρείς Σοσιαλιστές και επανειλημμένα αναφέρει το κόμμα ως «οπορτουνιστές». Το πρώτο βιβλίο που θα δημοσιευθεί στην Σοσιαλιστική Βουλγαρία για το κόμμα ήταν το 1981, "Klara Pinkas' Reformistkata sotsialdemokratsia v Balgaria. Ideologia, politika, organizatsia, 1903–1917".
Αμερικανική επιρροή στην Ελλάδα

Η Αμερικανική επιρροή στην Ελλάδα αποτελεί την έκφραση ενός μικρού μόνο τμήματος της παρεμβατικής πολιτικής που άσκησαν οι Ηνωμένες Πολιτείες της Αμερικής στην Ευρώπη κατά τη διάρκεια του δεύτερου μισού του 20ου Αιώνα και στο πλαίσιο του Ψυχρού Πολέμου όπως αυτός διαμορφώθηκε αμέσως μετά τη λήξη του Β' Π.Π.
Οι Αμερικανικές κυβερνήσεις έως και το ξέσπασμα του Μεγάλου Πολέμου παρέμεναν ουσιαστικά απομονωμένες στην ήπειρό τους, μη επιθυμώντας να εμπλακούν στις ευρωπαϊκές υποθέσεις, μια απόφαση που απέρρεε σαφέστατα από το Δόγμα Μονρόε. 
Ο ρόλος των ΗΠΑ όσον αφορούσε στην ανάμειξή τους στα διεθνή δρώμενα μετά τη λήξη του πρώτου μεγάλου πολέμου περιορίσθηκε έτσι, στην πρωτοβουλία του προέδρου Γούντροου Ουίλσον να πρωτοστατήσει στην ίδρυση της ΚτΕ. Ωστόσο, τα εμπορικά και οικονομικά συμφέροντα, ο ανταγωνισμός για τις αποικίες μεταξύ των μεγάλων δυνάμεων και η ραγδαία αναπτυσσόμενη πολυπλοκότητα των διεθνών σχέσεων υποχρέωσαν τελικά τις ΗΠΑ να στρέψουν το βλέμμα τους στα ευρωπαϊκά τεκταινόμενα. Καθοριστική σε αυτή τη μεταστροφή στάθηκε η Ιαπωνική επίθεση στο Περλ Χάρμπορ (γεγονός ανάλογο με τον τορπιλισμό του πλοίου "Λουζιτάνια" κατά τη διάρκεια του Α΄Π.Π.) το Δεκέμβριο του 1941, που σήμανε την επίσημη είσοδο των Αμερικανών στο Β΄Π.Π.
Μετά τη λήξη της σύρραξης, οι ΗΠΑ είχαν διαδραματίσει σημαντικό ρόλο στη συμμαχική νίκη και ως εκ τούτου ηγήθηκαν της προσπάθειας για το λεγόμενο "μοίρασμα του κόσμου", μαζί με τη Μεγάλη Βρετανία, την ΕΣΣΔ και τη Γαλλία. Με τη Συμφωνία της Γιάλτας οι τρεις ηγέτες των νικητών Φράνκλιν Ρούζβελτ, Ουίνστον Τσόρτσιλ και Ιωσήφ Στάλιν καθόρισαν τις σφαίρες επιρροής τους στην απελευθερωμένη από τη ναζιστική κατοχή Ευρώπη. Οι ΗΠΑ συνέπλευσαν με τη Μεγάλη Βρετανία στο ζήτημα της Ελλάδας, που συμφωνήθηκε ότι θα ταχθεί με το πλευρό της Δύσης.
Έκτοτε οι ελληνικές υποθέσεις απέκτησαν ιδιαίτερο ενδιαφέρον για την κυβέρνηση των Ηνωμένων Πολιτειών, ιδιαίτερα μετά την εκφώνηση του Δόγματος Τρούμαν. Τα χρόνια που ακολούθησαν ο αμερικανικός παράγων έκανε πολύ αισθητή την παρουσία του στην Ελλάδα, αφού η αμερικανική διπλωματία ουσιαστικά καθόριζε, αν όχι επέβαλλε, όλες τις διεθνείς κατευθύνσεις στις οποίες βασίστηκε η ελληνική εξωτερική πολιτική, με πιο χαρακτηριστικές τη συμμετοχή ελληνικού εκστρατευτικού σώματος στον πόλεμο της Κορέας (1950-1953) και την ένταξη της χώρας στη Βορειοατλαντική Συμμαχία (1952). 
Υπήρξαν κι άλλες όμως, χαρακτηριστικές πτυχές της σύγχρονης ελληνικής ιστορίας κατά τις οποίες θεωρείται από πολλούς ότι ο ρόλος των ΗΠΑ αποδείχθηκε κομβικής σημασίας για την εξέλιξη των πραγμάτων, όπως η επιβολή της στρατιωτικής δικτατορίας 1967-1974, η Τουρκική εισβολή στην Κύπρο και το θέμα της απομάκρυνσης των ξένων στρατιωτικών βάσεων από την Ελληνική επικράτεια.
Μεξικανική Ομοσπονδία Ποδοσφαίρου

Η Μεξικανική Ομοσπονδία Ποδοσφαίρου (ισπανικά: "Federación Mexicana de Fútbol Asociación, A.C.", FMF ή FEMEXFUT) είναι το ανώτατο όργανο διοίκησης του ποδοσφαίρου στο Μεξικό. Είναι υπεύθυνη για τις εθνικές ομάδες ανδρών, γυναικών και νέων του Μεξικού, το μεξικανικό πρωτάθλημα και όλα τα συνδεδεμένα ερασιτέχνικά τμήματα. Είναι επιφορτισμένη με την προώθηση, οργάνωση, διοίκηση, διάδοση και επίβλεψη των ποδοσφαιρικών διοργανώσεων στο Μεξικό.

Με έδρα στην Πόλη του Μεξικού, η Μεξικανική Ομοσπονδία Ποδοσφαίρου έχει τρία επιχειρησιακά κέντρα: το Κεντρικό Γραφείο, το Κέντρο Υψηλών Επίδόσεων (Centro de Alto Rendimiento, CAR) και το Κέντρο Εκπαίδευσης (Centro de Capacitación, CECAP).

Η FEMEXFUT είναι μέλος της Ποδοσφαιρικής Συνομοσπονδίας της Βόρειας, Κεντρικής Αμερικής και Καραϊβικής (CONCACAF) και της Διεθνούς Ποδοσφαιρικής Ομοσπονδίας (FIFA), ως εκ τούτου, πρέπει να συμμορφώνεται με το καταστατικό, τους στόχους και τα ιδανικά του παγκόσμιου διοικητικού οργάνου του ποδοσφαίρου.

Η Μεξικανική Ομοσπονδία Ποδοσφαίρου ιδρύθηκε στις 23 Αυγούστου του 1927, με πρώτο πρόεδρο τον Ουμπέρτο Ράμος Γκάρσα. Στο 1929 προσχώρησε στη FIFA και το 1961 έγινε μέλος της CONCACAF.
Υψίπεδο Ουκόκ

Ο Υψίπεδο Ουκόκ (Ukok Plateau) είναι μια απομακρυσμένη κοιλάδα στην καρδιά της ΝΔ Σιβηρίας, στην περιοχή των ορέων Αλτάι κοντά στα σύνορα με την Κίνα, το Καζακστάν και τη Μογγολία.
TV5 Monde

Το TV5 Monde (στυλιζαρισμένο ως «TV5MONDE») και μέχρι τον Ιανουάριο του 2006, γνωστό με την ονομασία TV5, είναι διεθνής γαλλόφωνος δημόσιος τηλεοπτικός σταθμός με έδρα τη Γαλλία, στο Παρίσι.

Ξεκίνησε τη λειτουργία του τη Δευτέρα 2 Ιανουαρίου 1984 ως κοινοπραξία από πέντε δημόσιους ραδιοτηλεοπτικούς σταθμούς (τους γαλλικούς TF1, ο οποίος ιδιωτικοποιήθηκε το 1987, Antenne 2 νυν France 2 και FR3 νυν France 3, την ελβετική Télévision Suisse Romande (TSR) νυν Radio Télévision Suisse (RTS) και τη βελγική RTBF) και εκπέμπει ανά τον κόσμο μέσω διαφορετικών δικτύων τηλεοπτικής αναμετάδοσης.

Έχει διάρκεια μετάδοσης 24 ώρες το 24ωρο σε παραπάνω από 207 εκατομμύρια νοικοκυριά σε περισσότερες από 200 χώρες και εδάφη ανά τον κόσμο, κάτι που το καθιστά το δεύτερο μεγαλύτερο τηλεοπτικό δίκτυο παγκοσμίως, πίσω από το MTV. Μεταδίδει προγράμματα παραγωγής Βελγίου, Καναδά, Γαλλίας και Ελβετίας.
Θεστορίδης ο Φωκαεύς

Ο Θεστορίδης ο Φωκαεύς ήταν γραμματοδιδάσκαλος και ποιητής του 7ου π.Χ. αιώνα.

Σύμφωνα με τον ψευτο-Ηρόδοτο τον βιογράφο του Όμήρου, ο Θεστορίδης φιλοξένησε στο σπίτι του τον Όμηρο, όταν αυτός επισκέφθηκε την Φώκαια. Σε αντάλλαγμα ζήτησε να αντιγράψει την Φωκαΐδα και την Μικράν Ιλιάδα, τα δύο έπη που ο Όμηρος συνέθετε κατά την εκεί παραμονή του. Αργότερα όμως εξαπατώντας τον ποιητή κατέφυγε μαζί με τα αντιγραμμένα έργα στην Χίο, άνοιξε σχολή και τα παρουσίαζε ως δικά του.

Όταν το έμαθε ο Όμηρος έπλασε, πάντα κατά τον βιογράφο του, το εξής επίγραμμα:
: "Θεστορίδη, θνητοῖσιν ἀνωίστων πολέων περ,"
: "οὐδὲν ἀφραστότερον πέλεται νόου ἀνθρώποισιν".
(Θεστορίδη, από τα πολλά απρόσιτα για τους θνητούς πράγματα, το πιο αόρατο είναι η σκέψη των ανθρώπων).

Ο Θεστορίδης εγκατέλειψε την Χίο όταν έμαθε ότι ο Όμηρος κατέφθασε εκεί.
Octagon

Octagon είναι ο τίτλος του όγδοου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Black Mark Records". Η ηχογράφηση του δίσκου πραγματοποιήθηκε στα "The Hellhole Studios" της Στοκχόλμης, από τις 30 Ιανουαρίου μέχρι τις 10 Φεβρουαρίου και από τις 13 μέχρι τις 23 Μαρτίου 1995.

Ο δίσκος έλαβε αρνητικές κριτικές και θεωρήθηκε μία από τις χειρότερες κυκλοφορίες του συγκροτήματος. Το "AllMusic" του έδωσε δύο αστέρια με άριστα τα πέντε, το "Ultimate Guitar" 5,2 / 10, το "Metal Storm" 5,1 / 10 και το "Metal Observer" 1,5 / 10.

Ο δίσκος περιέχει την διασκευή στο ""Deuce" των Kiss και επανεκδόθηκε το 2003 με τα πρώτα δύο τραγούδια να είναι ένα κομμάτι και προστέθηκε το outro "Winds of Mayhem"".
Διεθνής Ομοσπονδία Ιστορίας και Στατιστικής του Ποδοσφαίρου

Η Διεθνής Ομοσπονδία Ιστορίας και Στατιστικής του Ποδοσφαίρου (αγγλικά: "International Federation of Football History & Statistics", IFFHS) είναι ένας οργανισμός που εξιστορεί την ιστορία και τα αρχεία του ποδοσφαίρου. Ιδρύθηκε στις 27 Μαρτίου του 1984 στη Λειψία από τον Δρ. Άλφρεντο Πέγκε με τις ευλογίες του γενικού γραμματέα της FIFA κατά τη χρονική στιγμή, ο Δρ. Χέλμουτ Κέζερ. Η έδρα της IFFHS βρισκόταν στο Αμπού Ντάμπι για κάποιο χρονικό διάστημα, αλλά, το 2010, μετακόμισε στη Βόννη της Γερμανίας.

Κατά τα πρώτα της στάδια, μέχρι και το 2002, η IFFHS ήταν προσηλωμένη στη δημοσίευση των τριμηνιαίων περιοδικών "Fußball-Weltzeitschrift", "Libero spezial deutsch" και "Libero international". Όταν αυτό έπρεπε να διακοπεί για λόγους που δεν έχουν επίσημα ανακοινωθεί, η οργάνωση δημοσίευσε υλικό της σε μια σειρά πολύγλωσσων βιβλίων σε συνεργασία με χορηγούς. Η στατιστική οργάνωση έχει περιορίσει πλέον τις εκδοτικές δραστηριότητες της στην ιστοσελίδα της, η οποία λαμβάνει στήριξη από την FIFA, οργάνωση που αναγνωρίζει την IFFHS και το έργο της, αν και η τελευταία δεν έχει καμία σχέση με το κυβερνών σώμα του ποδοσφαίρου.
The Endless River

The Endless River είναι ο τίτλος του 15ου στούντιο άλμπουμ του βρετανικού ροκ συγκροτήματος Pink Floyd, ο οποίος κυκλοφόρησε στις 7 Νοεμβρίου 2014 στην Αυστραλία και την Γερμανία και τρεις ημέρες αργότερα στον υπόλοιπο κόσμο.
Ο δίσκος περιλαμβάνει ηχογραφήσεις του κιμπορντίστα Ρίτσαρντ Ράιτ όσο βρισκόταν εν ζωή και είναι η πρώτη κυκλοφορία των Pink Floyd μέσω της δισκογραφικής εταιρείας Warner Bros., η οποία αγόρασε τα δικαιώματα του συγκροτήματος από την "Parlophone" το 2013.
Band of Gypsys

Band of Gypsys είναι ο τίτλος του ζωντανά ηχογραφημένου άλμπουμ του Τζίμι Χέντριξ και του πρώτου του χωρίς τους Jimi Hendrix Experience, το οποίο κυκλοφόρησε σε μορφή δίσκου βινυλίου στις 25 Μαρτίου του 1970 μέσω της δισκογραφικής εταιρείας "Capitol Records".
Μαργίτης

Ο Μαργίτης ήταν ένα διάσημο κωμικό έπος της αρχαϊκής εποχής από το οποίο έχουν διασωθεί ελάχιστα μόνον αποσπάσματα. Θεωρείται πρόδρομος της ιωνικής πεζογραφικής μυθιστορίας ενώ ο κεντρικός του χαρακτήρας ("ο Μαργίτης") ενέπνευσε συχνά και τους μεταγενέστερους κωμωδιογράφους (όπως σημείωνε ήδη ο Αριστοτέλης στο "Περί Ποιητικής" έργο του).
Αρχαίοι μετρικοί συγγραφείς (όπως ο Ηφαιστίων ο Αλεξανδρεύς) μας πληροφορούν ότι το ποίημα παρουσίαζε μια ιδιάζουσα πρωτότυπη μορφή, καθώς μεταξύ των (συνηθισμένων για έπος) δακτυλικών εξάμετρων στίχων παρεμβάλλονταν σε άνισα διαστήματα ιαμβικοί τρίμετροι. 

Η Σούδα αναφέρει ως δημιουργό του τον ποιητή του 5ου π.Χ. αιώνα Πίγρητα από την Αλικαρνασσό, αδελφό της βασίλισσας της Καρίας Αρτεμισίας. Ο Πλάτων και ο Αριστοτέλης όμως θεωρούσαν τον "Μαργίτη" έργο του Ομήρου. Ως έργο του Ομήρου το μνημόνευαν επίσης ο Αρχίλοχος, ο Κρατίνος και ο Καλλίμαχος, όπως σημειώνει ο Ευστράτιος (στο έργο του "Υπομνήματα εις τα Ηθικά Νικομάχεια του Αριστοτέλη"), αλλά και μεταγενέστεροι συγγραφείς της ρωμαϊκής και βυζαντινής εποχής (π.χ. ο Ιωάννης Τζέτζης).Ωστόσο σήμερα, και παρά τις αρχαίες αναφορές, οι σύγχρονοι φιλόλογοι αμφιβάλλουν ως προς την πατρότητα του έργου. Υποθέτουν ότι το έπος γράφτηκε, ενδεχομένως στην Κολοφώνα της Ιωνίας, τον 6ο π.Χ. αιώνα ή προς το τέλος του 7ου από κάποιο άγνωστο ποιητή αρχικά σε δακτυλικό εξάμετρο. Αργότερα ίσως, ο Πίγρης ή κάποιος άλλος ανασκεύασε το ποίημα εισάγοντας τα ιαμβικά τρίμετρα με στόχο να επαυξήσει το κωμικό του αποτέλεσμα. 

Ο κεντρικός ήρωας του έργου, ο Μαργίτης, ήταν ένας ανόητος και ανίκανος γόνος πλούσιας οικογένειας (σύμφωνα με πληροφορία του Ευσταθίου), που «οι θεοί δεν τον είχαν διδάξει ούτε να σκάβει ούτε να οργώνει ούτε να κάνει κάτι άλλο»· ένας αδαής “ξερόλας”, που «ήξερε πολλά, όμως όλα τα ήξερε άσχημα», σύμφωνα με έναν άλλο στίχο του ποιήματος που διέσωσε ο Πλάτων.
Το έργο φαίνεται πως ήταν δημοφιλές ιδιαίτερα μεταξύ των λαϊκών στρωμάτων και σώζονταν ακέραιο μέχρι τον 13ο μ.Χ. αιώνα. Η λέξη "μαργίτης" πέρασε στο καθημερινό λεξιλόγιο με τη σημασία του ανόητου, του γελοίου, η δε φράση «Μαργίτης εἶ» συγκαταλέγεται στη συλλογή αρχαίων παροιμιών του βυζαντινού λόγιου Μιχαήλ Αποστόλιου.
Ελληνοαυστραλοί

Ελληνοαυστραλοί στη [[Μελβούρνη]] κατά τη διάρκεια της παρέλασης Ημέρα της Αυστραλίας.
Ελληνοαυστραλοί ονομάζονται πολίτες της Αυστραλίας, οι οποίοι έχουν ελληνική καταγωγή. Η μετανάστευση των Ελλήνων στην Αυστραλία έχει μεταβληθεί με τα χρόνια. Αυτή η μεταναστευτική κίνηση θεωρείται ως μια από τις πιο αξιόλογες και μεγαλύτερες, ειδικά κατά τη διάρκεια του εικοστού αιώνα, οπότε έφθασε στην κορύφωσή της. Η Αυστραλία φιλοξενεί μια από τις μεγαλύτερες ελληνικές κοινότητες σε όλο τον κόσμο.

Οι Έλληνες είναι η έβδομη μεγαλύτερη εθνοτική ομάδα στην Αυστραλία, μετά από την ομάδα η οποία δηλώνουν την καταγωγή τους απλά ως "Αυστραλίας". Στην απογραφή του 2006, 365.147 άτομα δήλωσαν ότι έχουν ελληνική καταγωγή, είτε αποκλειστικά είτε σε συνδυασμό με άλλη εθνοτική ομάδα. Η απογραφή του 2006 κατέγραψε 125.849 άτομα ελληνικής καταγωγής που γεννήθηκαν στην Ελλάδα και 21,149 που γεννήθηκαν στην Κύπρο, αν και δεν είναι σαφές πόσα από τα άτομα αυτά είναι Ελληνοκύπριοι.
Έλιας Λένροτ

Ο Έλιας Λένροτ (9 Απριλίου 1802 - 19 Μαρτίου 1884) ήταν Φινλανδός γιατρός, φιλόλογος και συλλέκτης των παραδοσιακών τραγουδιών της Φινλανδίας. Είναι αρκετά γνωστός επειδή έγραψε την Καλεβάλα, το εθνικό έπος της χώρας του, από τα εθνικά παραμύθια που συγκέντρωσε κατά τη διάρκεια αρκετών αποστολών του στη Φινλανδία.
Παράξενη διαθήκη

Η Παράξενη διαθήκη (τίτλος πρωτοτύπου "Le Testament d'un excentrique") είναι ένα περιπετειώδες μυθιστόρημα του Γάλλου συγγραφέα Ιουλίου Βερν. Είχε εμφανισθεί για πρώτη φορά σε συνέχειες σε γαλλικό περιοδικό το 1899. Η αρχική εικονογραφημένη έκδοση σε βιβλίο, στη σειρά του Βερν «Voyages Extraordinaires» (νο. 46), κυκλοφόρησε το 1900 και πριν το τέλος του ίδιου έτους είχε ήδη μεταφρασθεί και εκδοθεί και στην αγγλική γλώσσα.
Πρωτάθλημα ποδοσφαίρου Μεξικού

Το Πρωτάθλημα ποδοσφαίρου Μεξικού (ισπανικά: "Liga MX", : [ˈliɣa ˈeme ˈekis], Λίγα ΜΧ) αποτελεί το κορυφαίο επίπεδο του συστήματος ποδοσφαιρικών πρωταθλημάτων Μεξικού. Λόγω της υφιστάμενης χορηγίας του από την BBVA Bancomer, είναι επισήμως γνωστό ως "Liga Bancomer MX". Υπεύθυνη διεξαγωγής του πρωταθλήματος είναι η Λίγα ΜΧ, υπό την εποπτεία της Μεξικανικής Ομοσπονδίας Ποδοσφαίρου (FEMEXFUT).

Μέχρι τον Ιούνιο του 2011, το πρωτάθλημα ονομαζόταν "Πριμέρα Ντιβισιόν Προφεσιονάλ" (Primera División Profesional) και ήταν χωρισμένο σε τρεις ομίλους (κάτι παρόμοιο με το αμερικανικό σύστημα διεξαγωγής της Μέιτζορ Λιγκ Σόκερ). Τον Ιούλιο του 2011, οι ομάδες συμφώνησαν υπέρ της γνωστής μορφής της ενιαίας περιφέρειας. Από το 2012, το πρωτάθλημα ονομάζεται "Λίγα ΜΧ" και περιλαμβάνει 18 ομάδες. Κάθε περίοδο το πρωτάθλημα έχει δύο διοργανώσεις: την Απερτούρα (Apertura), η οποία ξεκινά το καλοκαίρι και την Κλαουσούρα (Clausura), η οποία αρχίζει το χειμώνα.

Σύμφωνα με τη Διεθνή Ομοσπονδία Ιστορίας και Στατιστικής του Ποδοσφαίρου (IFFHS), το πρωτάθλημα αυτή τη στιγμή βρίσκεται στη 15η θέση σε όλο τον κόσμο και κατατάσσεται ως το 10ο ισχυρότερο πρωτάθλημα κατά την πρώτη δεκαετία του 21ου αιώνα (2001-2010).

Οι δύο πιο επιτυχημένες ομάδες είναι η Αμέρικα και η Γουαδαλαχάρα με δυψήφιο αριθμό τίτλων έκαστη.
Ποδοσφαιρική Ένωση Καραϊβικής

Η Ποδοσφαιρική Ένωση Καραϊβικής (αγγλικά: "Caribbean Football Union", CFU) αποτελεί το ανώτατο όργανο διοίκησης του ποδοσφαίρου στην Καραϊβική, καθώς και τη Γουιάνα, το Σουρινάμ και τη Γαλλική Γουιάνα. Αντιπροσωπεύει 25 ομοσπονδίες μέλη της FIFA, καθώς και 6 ομοσπονδίες που δεν είναι συνδεδεμένες με τη FIFA. Η ένωση ιδρύθηκε τον Ιανουάριο του 1978 και οι ομοσπονδίες μέλη δραστηριοποιούνται στην περιοχή ευθύνης της CONCACAF.

Η Ένωση έγινε γνωστή διεθνώς το 2011, όταν αποκαλύφθηκε ότι ο Μοχάμεντ Μπιν Χαμάμ, ο υποψήφιος για την προεδρία της FIFA, είχε προσφέρει 40.000 δολλάρια σε κάθε εθνική ομοσπονδία εκπρόσωπο της CFU στις 10 Μαΐου του 2011. Αρκετές είχαν αποδεχθεί την προσφορά. Ο πρόεδρος της CFU Τζακ Γουόρνερ ήταν να διερευνηθεί από τη FIFA, αλλά μετά την παραίτησή του, η έρευνα σταμάτησε. Η παραίτηση του είχε ως αποτέλεσμα, αρκετά από τα πιο σημαίνοντα μέλη της CFU να έχουν αποπεμφθούν από το ποδόσφαιρο και τις συνεδριάσεις της CFU.

Τον Ιανουάριο του 2012, ο Ντάμιεν Χιούζ, ο γενικός γραμματέας της Ποδοσφαιρικής Ομοσπονδίας Ανγκουίλας (AFA) διορίστηκε γενικός γραμματέας της CFU.
Έδικτο της Θεσσαλονίκης

Το Έδικτο της Θεσσαλονίκης (γνωστό και ως Cunctos populos) ήταν ένα διάταγμα που εκδόθηκε στις 27 Φεβρουαρίου του 380 μ.Χ. από τρεις Ρωμαίους αυτοκράτορες και καθιέρωσε το Νικαιώτικο Χριστιανισμό ως την επίσημη θρησκεία της Ρωμαϊκής Αυτοκρατορίας.
Πατρίσια Μαντερόλα

Η Πατρίσια Μαντερόλα ("Patricia Manterola") ισπανική : [paˈtɾisja manteˈɾola], είναι μεξικανή τραγουδίστρια, ηθοποιός, μοντέλο και σχεδιάστρια μόδας, γεννημένη στις 23 Απριλίου 1972, στην πόλη του Μεξικού.

Η Πατρίσια Μαντερόλα Καρριόν είναι η κόρη του Χόρχε Μαντερόλα και της Ντολόρες Καρριόν, το δεύτερο από τα τρία παιδιά. Ο αδελφός της, Χόρχε, είναι 11 μήνες μεγαλύτερος από την, και η νεώτερη αδελφή της, Μιτσέλ, που μοιράζεται την ίδια ημερομηνία γέννησης με τη Πατρίσια, είναι οκτώ έτη νεώτερη.

Η Πάτι-όπως είναι επίσης γνωστή-σπούδασε χορό, τραγούδι και μουσική. Ήταν η κύρια φωνή στη χορωδία του λυκείου. Ήταν μέρος της μουσικής κωμωδίας "Anita la Huerfanita" (Little Orphan Annie).
Αργότερα, ήταν μέρος του φεστιβάλ «Juguemos a Cantar» (1982), μαζί με τον αδελφό της, Χόρχε, και δύο φίλους, έφτασε στον τελικό.

Η Μαντερόλα σύντομα μπήκε στον κόσμο του μοντελισμού, το οποίο την επέτρεψε να συναντήσει το μεξικανό παραγωγό Λουίς ντε Γιάνο, το 1989, δημιουργός του συγκροτήματος Timbiriche και ένας επιτυχής παραγωγός των τηλενουβελών, την κάλεσε για να είναι μέρος του συγκροτήματος Garibaldi.
Blood Ceremony

Οι Blood Ceremony είναι καναδικό doom metal συγκρότημα, το οποίο δημιουργήθηκε στο Τορόντο το 2006 και κυκλοφόρησε το πρώτο και ομώνυμο του άλμπουμ δύο χρόνια αργότερα. Η στιχουργική του συγκροτήματος έχει να κάνει με μαύρη μαγεία και ταινίες τρόμου, ενώ η μουσική τους παρουσιάζει μεγάλες επιρροές από heavy rock συγκροτήματα της δεκαετίας του '70, όπως οι Black Sabbath και οι Jethro Tull, σε συνδυασμό με τα φωνητικά και το φλάουτο της Άλια Ο'Μπράιεν.
Σπύρος Παπαγεωργίου

Ο Σπύρος Παπαγεωργίου (1940 - 3 Οκτωβρίου 2014) ήταν δημοσιογράφος συγγραφέας αλλά και πραξικοπηματίας.

Γεννήθηκε το 1940 στο χωριό Τρεμετουσιά (Επαρχία Λάρνακας) στην Κύπρο. Εργάστηκε στην κυπριακή εφημερίδα Ελευθερία και ως αρχισυντάκτης στην Κυπριακή εφημερίδα Πατρίς. Για αρκετά χρόνια ήταν αρχισυντάκτης στην Αθηναϊκή εφημερίδα ΕΣΤΙΑ. Πέθανε στην Αθήνα τις 4 Οκτωβρίου 2014.

Ανάμεσα στους 27 τίτλους βιβλίων που αναφέρει η Μεγάλη Κυπριακή Εγκυκλοπαίδεια ότι είχε γράψει μέχρι το 1990, βρίσκεται και η "Αγία Τηλλυρία" (ποίηση) που εκδόθηκε στη Λευκωσία το 1972. Αυτό το ποιητικό έργο μελοποιήθηκε από το Γιώργο Κοτσώνη και πρωτοπαρουσιάστηκε στο "αρχαίο θέατρο των Σόλων" (Κύπρος).

Συμμετείχε στην βραχύβια πραξικοπηματική κυβέρνηση της Κύπρου (1974) , από την θέση του κυβερνητικού εκπροσώπου. Δεν πέρασε ποτέ από δίκη για την ενέργεια του αυτή.

Στοιχεία για την οικογένεια του βρίσκονται στην αγγελία του εννιάμερου μνημόσυνου του που δημοσιεύτηκε στην εφημερίδα Φιλελεύθερος, 11 Οκρωβρίου 2014. Στην αγγελία επίσης αναφέρεται ότι ο εκλιπών ετάφη στην Ελλάδα.
Νικόλαος Καζαντζής

Ο Νικόλαος Καζαντζής του Παναγιώτη (γενν. 1892) ήταν Έλληνας δικηγόρος και πολιτικός. Υπηρέτησε ως βουλευτής στην εκλογική περιφέρεια Ιωαννίνων και υφυπουργός.
Λι Τσινγκ Γιουν

Ο Λι Τσινγκ Γιουν ή Λι Τσινγκ Γουέν ("李清云", 1677– 6 Μαΐου 1933) ήταν Κινέζος βοτανολόγος ο οποίος έζησε για πάνω από 256 χρόνια. Υποστήριζε ότι είχε γεννηθεί το 1736, ενώ αμφισβητείται από κάποια αρχεία που δείχνουν ότι γεννήθηκε το 1677. Τόσο η υποτιθέμενη διάρκεια ζωής των 197 χρόνων όσο και τα 256 χρόνια, υπερβαίνουν κατά πολύ τη μεγαλύτερη επιβεβαιωμένη διάρκεια ζωής των 122 ετών και 164 ημερών της Γαλλίδας Ζαν Καλμάν. Η πραγματική ημερομηνία γέννησής του δεν προσδιορίστηκε. Είχε αναφερθεί ότι ήταν δάσκαλος πολεμικών τεχνών, βοτανολόγος και τακτικής σύμβουλος. Ασχολήθηκε με τις πολεμικές τέχνες και κυρίως με την ισορροπία σώματος και μυαλού, μάλιστα προσελήφθη το 1749, σε ηλικία ήδη 71 χρόνων, από τον κινέζικο στρατό ως γυμναστής της αυτοκρατορικής φρουράς.
Blood on Ice

Blood on Ice είναι ο τίτλος του ένατου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Μάιο του 1996 μέσω της δισκογραφικής εταιρείας "Black Mark Records".

Τα κομμάτια του δίσκου έχουν κοινό στιχουργικό περιεχόμενο, ενώ το άλμπουμ είχε αρχικά ηχογραφηθεί το 1989, αλλά η κυκλοφορία του αναβλήθηκε λόγω του δισταγμού του Quorthon στο να αλλάξει τόσο δραστικά τον ήχο του συγκροτήματος προς την επική κατεύθυνση του υλικού. Μετά από πιέσεις των οπαδών του συγκροτήματος, αποφάσισε να δουλέψει και πάλι πάνω στις συγκεκριμένες ηχογραφήσεις το 1995.
Εσκοριάλ

To Βασιλικό Μοναστήρι του Σαν Λορένθο ντε Ελ Εσκοριάλ (ισπανικά: "Monasterio de San Lorenzo de El Escorial") είναι η ιστορική κατοικία του βασιλιά της Ισπανίας, στην πόλη Σαν Λορένθο ντε Ελ Εσκοριάλ, περίπου 45 χιλιόμετρα βορειοδυτικά της Μαδρίτης, της πρωτεύουσας της Ισπανίας. Λειτουργεί ως μοναστήρι, βασιλικό ανάκτορο, μουσείο και σχολείο. Έχει έκταση 33.327 μ² και είναι κτισμένο στη νότια πλαγιά του όρους Αμπάντος, της Σιέρρα ντε Γουαδαρράμα, 1.028 μέτρα πάνω από την επιφάνεια της θάλασσας. Υπάρχει μία άλλη πόλη, 2 χιλιόμετρα πιο κάτω στην κοιλάδα (τέσσερα χιλιόμετρα με το δρόμο), που ονομάζεται Ελ Εσκοριάλ.

Το Εσκοριάλ αποτελείται από δύο αρχιτεκτονικά συμπλέγματα μεγάλης ιστορικής και πολιτιστικής σημασίας: το βασιλικό μοναστήρι αυτό καθεαυτό και το Λα Γκρανχίγια ντε λα Φρεσνέδα, ένα βασιλικό κυνηγετικό καταφύγιο και μοναστηριακό αναχωρητήριο περίπου πέντε χιλιόμετρα μακριά. Αυτοί οι χώροι έχουν δυτική φύση, π.χ. κατά τη διάρκεια του 16ου και του 17ου αιώνα, αυτά ήταν τα μέρη στα οποία η ισπανική μοναρχία και η εκκλησιαστική εξουσία της Ρωμαιοκαθολικής Εκκλησίας της Ισπανίας είχαν κοινή αρχιτεκτονική εκδήλωση. Το Ελ Εσκοριάλ ήταν μοναστήρι και ισπανικό βασιλικό ανάκτορο. Αρχικά ανήκε στους Ιερωνυμίτες και τώρα είναι μοναστήρι του τάγματος του Αγίου Αυγουστίνου.

Ο Φίλιππος Β΄ της Ισπανίας, αντιδρώντας στην προτεσταντική Μεταρρύθμιση που σάρωνε την Ευρώπη κατά τη διάρκεια του 16ου αιώνα, αφιέρωσε μεγάλο τμήμα της μακρόχρονης βασιλείας του (1556-1598) και πολλή από την φαινομενικά ανεξάντλητη παροχή χρυσού από τον Νέο Κόσμο για να αναχαιτίσει τους Προτεστάντες. Οι παρατεταμένες προσπάθειές του ήταν, σε βάθος χρόνου, μερικώς επιτυχημένες· όμως η ίδια αντιμεταρρυθμιστική ορμή είχε μετριαστεί τριάντα χρόνια αργότερα, όταν ο Φίλιππος αποφάσισε να κτίσει το Ελ Εσκοριάλ.

Ο Φίλιππος μίσθωσε τον Ισπανό αρχιτέκτονα Χουάν Μπαουτίστα ντε Τολέδο, ώστε να συνεργαστούν στο σχεδιασμό του Ελ Εσκοριάλ. Ο Χουάν Μπαουτίστα πέρασε το μεγαλύτερο τμήμα της καριέρας του στη Ρώμη, όπου δούλευσε στη βασιλική του Αγίου Πέτρου και στη Νάπολη, όπου υπηρέτησε τον αντιβασιλιά, του οποίου η σύσταση έδωσε την προσοχή του Φιλίππου Β΄. Ο βασιλιάς τον διόρισε βασιλικό αρχιτέκτονα το 1559 και μαζί σχεδίασαν το Εσκοριάλ ως ένα μνημείο για το ρόλο της Ισπανίας ως κέντρο του Χριστιανικού κόσμου.

Τις 2 Νοεμβρίου 1984, η UNESCO το ανακήρυξε Μνημείο Παγκόσμιας Κληρονομιάς. Είναι δημοφιλής τουριστικός προορισμός, με συχνούς επισκέπτες από τη Μαδρίτη. Περισσότεροι από 500.000 επισκέπτες έρχονται στο Ελ Εσκοριάλ κάθε χρόνο.
Παναγιώτης Κοϊβέρογλου

Ο Παναγιώτης Κοϊβέρογλου (γεν. Καβάλα, 11 Μαΐου 1954, ύψος 1,78 μ.) είναι Έλληνας παλαίμαχος ποδοσφαιριστής που αγωνιζόταν στη θέση του γκολκίπερ, ο οποίος πραγματοποίησε 169 επίσημες συμμετοχές στο πρωτάθλημα της Α΄ Εθνικής κατηγορίας.

Ο Κοϊβέρογλου ξεκίνησε τη σταδιοδρομία του από την ομάδα του Α.Ο. Καβάλας το καλοκαίρι του 1973, παραμένοντας στην ομάδα επί οκτώ συνεχόμενες σεζόν μέχρι το 1981 και λαμβάνοντας μέρος σε 139 αγώνες πρωταθλήματος Α΄ Εθνικής. Την τριετία 1979-1981 απουσίασε από μόλις δύο επίσημους αγώνες, ενώ το 1975-76 αναδείχθηκε πρωταθλητής του Βορείου Ομίλου της Β΄ Εθνικής.

Τη σεζόν 1981-82 αγωνίσθηκε με τη φανέλα του ΟΦΗ σε 11 αγώνες. Το Δεκέμβριο του 1982 μεταπήδησε στην ομάδα της Καστοριάς, όπου έκλεισε την καριέρα του πραγματοποιώντας 19 συμμετοχές.
Ποδοσφαιρική Ένωση Βορείου Αμερικής

Η Ποδοσφαιρική Ένωση Βορείου Αμερικής (αγγλικά: "North American Football Union", NAFU) αποτελεί περιφερειακή οντότητα της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF). Μέλη της αποτελούν οι εθνικές ομοσπονδίες ποδοσφαίρου της βορειοαμερικανικής ζώνης.
Φραγκούλιας

Ο Φραγκούλιας είναι οικισμός της τοπικής κοινότητας Δρυάλου, της δημοτικής ενότητας Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου..

Πριν το πρόγραμμα "Καλλικράτης" και το σχέδιο "Καποδίστριας", ανήκε στην επαρχία Οιτύλου του νομού Λακωνίας, στο γεωγραφικό διαμέρισμα Πελοποννήσου.
Λευτέρης Βουρνάς

Ο Λευτέρης Βουρνάς (Αθήνα, 1942 - Βούλα, 1 Ιουλίου 1987) ήταν Έλληνας ηθοποιός που ειδικευόταν σε ρόλους "ζεν πρεμιέ". Απόφοιτος της Δραματικης Σχολής Σταυράκου, πραγματοποίησε την πρώτη του εμφάνιση στο θεατρικό σανίδι το 1962, μετέχοντας στο έργο "Τα Κόκκινα Φανάρια". Έλαβε μέρος σε πολλές θεατρικές παραστάσεις, κινηματογραφικές ταινίες, τηλεοπτικές σειρές, αλλά και σε παραγωγές βίντεο. Τα τελευταία χρόνια της ζωής του υπέφερε από ψυχολογικά προβλήματα, τα οποία είχαν σαν κατάληξη την αυτοκτονία του, την 1η Ιουλίου του 1987, σε ηλικία μόλις 45 ετών.
Restless and Wild

Restless and Wild είναι ο τίτλος του τέταρτου στούντιο άλμπουμ του γερμανικού metal συγκροτήματος Accept, το οποίο κυκλοφόρησε στις 2 Οκτωβρίου του 1982 στην Ευρώπη και τον Μάρτιο της επόμενης χρονιάς στην Αμερική και την Μεγάλη Βρετανία. Η ηχογράφηση του άλμπουμ πραγματοποιήθηκε στα "Dierks Studios" της Κολωνίας.

Ο Χέρμαν Φρανκ αναφέρεται στον δίσκο, αλλά εντάχθηκε στο συγκρότημα μετά το τέλος των ηχογραφήσεων, με όλα τα μέρη κιθάρας να παίζονται από τον Βολφ Χόφμαν.

Ο δίσκος αυτός χαρακτηρίζεται ως ένα από τα πρώτα speed metal άλμπουμ, με το τραγούδι ""Fast as a Shark" να θεωρείται το πρώτο thrash metal τραγούδι όλων των εποχών. Επίσης, ένα από τα γνωστότερα τραγούδια του συγκροτήματος, το "Princess of the Dawn" κλείνει τον δίσκο. Το κομμάτι αυτό περιλαμβάνει ένα πέρασμα από την κιθάρα του Χόφμαν, το οποίο θυμίζει μαντολίνο στο πέμπτο λεπτό, όπου ο κιθαρίστας ηχογράφησε στη μισή ταχύτητα και μετά έβαλε την ηχογράφηση να ακουστεί σε κανονική ταχύτητα.

Το "Restless and Wild"" ήταν ο πρώτος δίσκος των Accept που μπήκε στους καταλόγους επιτυχιών, αφού ανέβηκε στα τσαρτ της Μεγάλης Βρετανίας, της Σουηδίας και της Ολλανδίας.
Αντρέα Ράγγι

Ο Αντρέα Ράγγι (γεννημένος στις 24 Ιουνίου 1984) είναι Ιταλός ποδοσφαιριστής ο οποίος αγωνίζεται στην θέση του δεξιού αμυντικού για λογαριασμό της ΑΣ Μονακό.
Θεόδωρος Βιδάλης

Ο Θεόδωρος Βιδάλης είναι Έλληνας πρώην πυγμάχος, διαιτητής πυγμαχίας και διεθνής διαιτητής καλαθόσφαιρας, κομισάριος μπάσκετ και πρόεδρος του "Συνδέσμου Ελλήνων Διαιτητών Καλαθοσφαίρισης Αττικής" (ΣΕΔΚΑ)
Κατά την πολυετή του καριέρα διαιτήτευσε εκατοντάδες αγώνες μπάσκετ των εγχώριων και διεθνών διοργανώσεων.
Μετά τη λήξη της σταδιοδρομίας του σαν διαιτητής, ανέλαβε διάφορα διοικητικά πόστα στην υπηρεσία του αθλήματος. Ήταν νυμφευμένος αλλά η συζυγός του Στέλλα απεβίωσε από ανακοπή
Βασίλειος Μπρακατσούλας

Ο Βασίλειος Μπρακατσούλας (1929) είναι Έλληνας δικηγόρος, πολιτικός και συγγραφέας.